**Základná škola, Jedľové Kostoľany 75**

**ŠKOLSKÝ VZDELÁVACÍ PROGRAM**

|  |  |
| --- | --- |
| **Vzdelávacia oblasť:** | **Jazyk a komunikácia** |
| **Názov predmetov:** | **Anglický jazyk** |
| **Časový rozsah výučby:** | **3. roč. – 3 h / týždeň 99 h / rok**  **4. roč. – 3 h / týždeň 99 h / rok** |
| **Ročník:** | **tretí, štvrtý** |
| **Stupeň vzdelania:** | **ISCED 1** |
| **Dĺžka štúdia:** | **4 roky** |
| **Forma štúdia:** | **denná** |
| **Vyučovací jazyk:** | **slovenský** |

**Charakteristika predmetu**

Vyučovací predmet anglický jazyk patrí medzi všeobecnovzdelávacie predmety a spoločne s vyučovacím predmetom slovenský jazyk a literatúra, resp. jazyk národnostnej menšiny a literatúra vytvára vzdelávaciu oblasť Jazyk a komunikácia.

Vzhľadom na široké využitie cudzích jazykov v súkromnej a profesijnej oblasti života, či už pri ďalšom štúdiu, cestovaní, spoznávaní kultúr aj práci, sa dôraz pri vyučovaní cudzích jazykov kladie na praktické využitie osvojených kompetencií, efektívnu komunikáciu a činnostne zameraný prístup. Komunikácia v cudzích jazykoch je podľa Európskeho referenčného rámca (ES, 2007, s. 5) založená na schopnosti porozumieť, vyjadrovať myšlienky, pocity, fakty a názory ústnou a písomnou formou v primeranej škále spoločenských a kultúrnych súvislostí podľa želaní a potrieb jednotlivca.

Výučba anglického jazyka smeruje k dosiahnutiu komunikačnej úrovne A1.1+ podľa Spoločného európskeho referenčného rámca pre jazyky (SERR) na konci primárneho vzdelávania. Kompletnú komunikačnú úroveň A1 žiaci dosiahnu na konci 5. ročníka ZŠ. Označenie úrovne A1 je používateľ základného jazyka.

Charakteristika ovládania anglického jazyka na úrovni A1 podľa SERR je nasledujúca:

|  |
| --- |
| Rozumie známym každodenným výrazom a najzákladnejším slovným spojeniam, ktorých účelom je uspokojenie konkrétnych potrieb, a tieto výrazy a slovné spojenia dokáže používať. Dokáže predstaviť seba aj iných a dokáže klásť a odpovedať na otázky o osobných údajoch, ako napríklad kde žije, o ľuďoch, ktorých pozná, a o veciach, ktoré vlastní. Dokáže sa dohovoriť jednoduchým spôsobom za predpokladu, že partner v komunikácii rozpráva pomaly a jasne a je pripravený mu pomôcť (SERR, 2013, s. 26). |

**Ciele predmetu**

Všeobecné ciele vyučovacieho predmetu anglický jazyk vychádzajú z modelu všeobecných kompetencií a komunikačných jazykových kompetencií, ako ich uvádza Spoločný európsky referenčný rámec pre jazyky (ŠPÚ, 2013). Pri formulácii cieľov vyučovacieho predmetu sa zdôrazňuje činnostne zameraný prístup - na splnenie komunikačných úloh sa žiaci musia zapájať do komunikačných činností a ovládať komunikačné stratégie.

**Cieľom vyučovacieho predmetu anglický jazyk je umožniť žiakom:**

* efektívne používať všeobecné kompetencie, ktoré nie sú charakteristické pre jazyk, ale sú nevyhnutné pre rôzne činnosti, vrátane jazykových činností,
* využívať komunikačné jazykové kompetencie, aby sa realizoval komunikačný zámer vymedzeným spôsobom,
* v receptívnych jazykových činnostiach a stratégiách (počúvanie s porozumením, čítanie s porozumením) spracovať hovorený alebo napísaný text ako poslucháč alebo čitateľ,
* v produktívnych a interaktívnych jazykových činnostiach a stratégiách (ústny prejav, písomný prejav) vytvoriť ústny alebo písomný text,
* používať hovorené a písané texty v komunikačných situáciách na konkrétne funkčné ciele.

**Špecifiká vyučovania cudzích jazykov v primárnom vzdelávaní**

Dôležitou úlohou primárneho vzdelávania v oblasti cudzích jazykov je podpora rozvoja osobnosti dieťaťa. Vytvárajú sa základy pre ďalšie vzdelávanie, rozvíja sa schopnosť žiakov porozumieť vlastnej a cudzej kultúre. Osvojenie si cudzieho jazyka má veľký význam. Prostredníctvom cudzieho jazyka sa žiaci oboznámia so zvyklosťami, spôsobom správania sa ľudí v rôznych krajinách. Znalosti cudzích jazykov vytvárajú podmienky pre nezaujatú otvorenosť pre svet.

Východiskom pre výber vyučovacích metód je skutočnosť, že žiaci mladšieho školského veku nadobúdajú komunikačné kompetencie špecifickými formami učenia sa. Základný princíp vyučovania cudzích jazykov v primárnom vzdelávaní spočíva v podpore radosti žiakov z učenia sa cudzieho jazyka, využívaní vysokej miery zvedavosti detí, ich túžby skúmať a objavovať. Pri výučbe cudzieho jazyka je dôležité rešpektovať možnosti a schopnosti detí. Predovšetkým je potrebné upriamiť pozornosť na stav a úroveň vývinu poznávacích schopností a osobnostných charakteristík detí v mladšom školskom veku.

Je nevyhnutné zabezpečiť podmienky vyučovania cudzieho jazyka tak, aby sa u žiakov podporovala a rozvíjala:

* motivácia – učenie sa, získavanie a osvojovanie nových poznatkov a informácií, aktívna spolupráca na činnostiach v triede, tvorivosť, flexibilita,
* záujmy – záujem o školu, učenie, predmet cudzí jazyk a ostatné vyučovacie predmety,
* osobnostné vlastnosti a prejavy – zodpovednosť, kooperatívnosť, empatia, vôľové a sebaregulačné vlastnosti, emocionálna stabilita, rozvíjanie sebavedomia a pozitívnych postojov,
* všeobecné rozumové schopnosti – rozvoj foriem myslenia (názorné, logické, abstraktné, kritické), posilňovanie psychických funkcií (*vnímanie* prostredníctvom rôznych zmyslov, zámerná *pozornosť*, vizuálna, auditívna, kinestetická *pamäť*, *reč*).

Proces učenia sa cudzieho jazyka u žiakov v primárnom vzdelávaní sa opiera o činnosť žiakov a ich zmyslové vnímanie, ktoré sú základom pre pamäťové a verbálne učenie sa. Zapájanie viacerých zmyslových vnemov pri osvojovaní si učiva podporuje kvalitnejší proces zapamätávania a dlhodobejšie uchovanie vedomostí a zručností. Učenie má názorno-činnostný charakter a využíva názorné učebné pomôcky s možnosťou variabilných aktivít.

* Nasledujúce metodicko-didaktické princípy majú význam pre efektívne vyučovanie cudzieho jazyka na prvom stupni základnej školy: vyučovanie orientované na žiaka,
* činnostný charakter vyučovania,
* rešpektovanie individuálnych osobitostí žiakov,
* pozitívna motivácia,
* názornosť a primeranosť veku,
* časté striedanie organizačných foriem práce v rámci vyučovacej hodiny,
* systematické opakovanie,
* tolerovanie chyby ako prirodzenej súčasti učenia sa jazyka,
* rozvíjanie komunikačnej kompetencie ako produktu vyučovania, nie domácej prípravy.

**Postup pri rozvíjaní komunikačných jazykových činností a stratégií**

**Počúvanie s porozumením a ústny prejav ako primárna činnosť**

V počiatočných etapách je vyučovanie cudzieho jazyka zamerané na nácvik správnej výslovnosti, budovanie aktívnej slovnej zásoby a komunikačných jazykových činností a stratégií. Rozvíjajú sa receptívne činnosti: *počúvanie* ako jazykový vzor a zdroj gramatických prostriedkov a produktívne činnosti, *ústny prejav,* v ktorom dôležitú úlohu zohráva reprodukčná fáza - rôzne druhy opakovania. Na začiatku výučby žiaci musia veľa počúvať. Každá cudzojazyčná rečová činnosť učiteľa by mala byť sprevádzaná jeho neverbálnymi komunikačnými prejavmi (mimika, gestikulácia, názorný, napr. obrázkový materiál), mala by byť motivujúca, aby žiaci radi počúvali. Ústny prejav žiakov sa na tomto stupni realizuje väčšinou imitatívnou formou (opakovanie jazykových štruktúr alebo len jednotlivých slov).

**Začiatky čítania a písania**

Počiatočný kontakt s písomnou formou cudzieho jazyka je vizuálny. Vychádza zo slovnej zásoby, ktorú si žiaci osvojili prostredníctvom počúvania. Nácvik čítania s porozumením má byť odstupňovaný - obrázky, slová, slovné spojenia, krátke vety.

V počiatočnej fáze *čítania* žiaci čítajú slová, ktoré si už osvojili (rozumejú im po vypočutí, vedia ich vyslovovať, poznajú ich konkrétny význam). V prvej etape sa vytvára asociácia medzi zvukovou/hovorenou podobou slova a konkrétnou predstavou jeho významu (napr. obrázok). V začiatkoch čítania je k tejto predstave priradená písomná podoba slova a žiaci ho čítajú s naučenou správnou výslovnosťou a s porozumením. Žiaci pokračujú v čítaní slovných spojení a jednoduchých viet.

Žiaci začínajú *písať* po nácviku čítania slov, resp. po fáze vizuálneho kontaktu s písomnou podobou známych slov. Písanie sa najskôr obmedzuje na odpisovanie slov. Pri písaní slovných spojení a jednoduchých viet pracujú žiaci pomocou modelového textu. Nácvik čítania a písania v cudzom jazyku musí byť veku primeraný a postupný, čo sa týka obsahu aj nárokov na žiaka.

Komunikačný kontext sa vytvára prostredníctvom krátkych a jednoduchých textov, ktoré sú primeraným spôsobom upravené pre komunikačnú úroveň žiakov a sú v súlade s vekovými osobitosťami žiakov mladšieho školského veku, napr.: obrázkové príbehy, ukážky z rozprávok, pohľadnice, pokyny, dotazníky, ilustrované opisy, plagáty, texty detských piesní.

**Kompetencie**

„Používatelia jazyka a učiaci sa jazyk využívajú mnoho kompetencií, ktoré získali vďaka svojim predchádzajúcim skúsenostiam a ktoré môžu aktivovať tak, aby mohli plniť vzdelávacie úlohy a aktivity v komunikačných situáciách, v ktorých sa nachádzajú. Kompetencie sú súhrnom vedomostí, zručností a vlastností, ktoré umožňujú jednotlivcovi konať“ (SERR, 2013, s. 12, 103).

**Všeobecné kompetencie**

Všeobecné kompetencie sú tie, ktoré nie sú charakteristické pre jazyk. Zahŕňajú široké spektrum spôsobilostí, ktoré sa týkajú napríklad sebauvedomenia, procesu učenia sa a pod., a sú nevyhnutné pre rôzne činnosti, vrátane jazykových činností (SERR, 2013, s. 12).

Žiak dokáže:

- osvojiť si efektívne stratégie učenia, ktoré vedú k pochopeniu potreby vzdelávania sa v cudzom jazyku,

- sústrediť sa na prijímanie informácií,

- používať získané vedomosti a spôsobilosti.

**Komunikačné jazykové kompetencie**

Komunikačné jazykové kompetencie umožňujú žiakovi konať s použitím konkrétnych gramatických prostriedkov (SERR, 2013, s. 12).

Žiak dokáže:

- používať známe každodenné výrazy, najzákladnejšie slovné spojenia a jednoduché vety a rozumieť im,

- predstaviť seba a iných,

- porozumieť jednoduchým otázkam a odpovedať na ne,

- jednoducho opísať seba, svoju rodinu a kamarátov,

- dohovoriť sa jednoduchým spôsobom s využívaním prevažne verbálnych, ale aj neverbálnych komunikačných prostriedkov v kontexte každodennej komunikácie a vyjadrenia svojich osobných záujmov.

**Jazykové kompetencie**

Žiak dokáže:

- používať iba najzákladnejší rozsah jednoduchých slov a výrazov týkajúcich sa jeho osoby a záujmov,

- používať základný repertoár slovnej zásoby, izolovaných slov a slovných spojení,

- ovládať výslovnosť obmedzeného repertoáru naučenej slovnej zásoby,

- odpísať známe slová, krátke slovné spojenia a vety,

**Sociolingválne kompetencie**

Žiak dokáže:

- nadviazať základnú spoločenskú komunikáciu,

- pozdraviť sa, rozlúčiť sa, predstaviť sa, poďakovať sa, atď.

**Pragmatické kompetencie**

Žiak dokáže:

- spájať písmená,

- spájať slová pomocou spojovacích výrazov, napr. „a“, „alebo“.

**Výkonový štandard - komunikačné jazykové činnosti a stratégie**

Výkonový štandard určuje požiadavky na komunikačné jazykové činnosti a stratégie: počúvanie s porozumením, čítanie s porozumením, písomný prejav a ústny prejav, ktoré má žiak dosiahnuť na konci príslušného ročníka. Navrhované delenie výkonových štandardov do ročníkov je iba odporúčané (nie povinné), pričom žiak musí na konci primárneho vzdelávania dosiahnuť úroveň A 1.1+.

Jazykové činnosti a stratégie sa rozvíjajú väčšinou integrovane, t. j. viaceré súčasne. Dôraz na konkrétne jazykové činnosti sa odvíja od komunikačnej situácie, v ktorej sa účastníci komunikácie nachádzajú.

**Receptívne činnosti a stratégie**

Rozvoj počúvania s porozumením sa pri vyučovaní cudzieho jazyka v primárnom stupni vzdelávania považuje za kľúčový.

Žiak počúva rôzne dialógy, texty, príbehy a pod. v anglickom jazyku, ktoré potom ako model imituje a používa v rozličných situáciách. Vnímanie a porozumenie zvukovej podoby jazyka je východiskom pre rozvoj ostatných komunikačných jazykových činností a stratégií. Osvojenie si zvukovej podoby jazyka predchádza osvojeniu si jeho písomnej podoby.

**Počúvanie s porozumením – výkonový štandard**

**Žiak na konci tretieho ročníka dokáže:**

- identifikovať známe slová,

- identifikovať najzákladnejšie slovné spojenia a veľmi jednoduché vety týkajúce sa jeho osoby a oblasti jeho záujmov,

- porozumieť najzákladnejším slovným spojeniam a veľmi jednoduchým vetám, ktoré sa týkajú jeho osoby a oblasti jeho záujmov.

**Žiak na konci štvrtého ročníka dokáže:**

- identifikovať známe slová,

- identifikovať najzákladnejšie slovné spojenia a veľmi jednoduché vety týkajúce sa jeho osoby a oblasti jeho záujmov,

- porozumieť najzákladnejším slovným spojeniam a veľmi jednoduchým vetám, ktoré sa týkajú jeho osoby a oblasti jeho záujmov,

- porozumieť jednoduchým pokynom k práci na vyučovacej hodine,

- porozumieť jednoduchým pokynom ako sa orientovať,

- porozumieť jednoduchým otázkam na známe témy,

- porozumieť hlavnej myšlienke vypočutého jednoduchého textu za predpokladu, že je hovorený zreteľne, je starostlivo artikulovaný a porozumenie je podporené vizuálnymi podnetmi.

**Čítanie s porozumením – výkonový štandard**

**Žiak na konci tretieho ročníka dokáže:**

- identifikovať hlásky,

- vyhľadať známe slová a základné slovné spojenia,

- porozumieť a zapamätať si jednoduché slová a vety na známe témy.

**Žiak na konci štvrtého ročníka dokáže:**

- identifikovať hlásky,

- vyhľadať známe slová a základné slovné spojenia,

- porozumieť a zapamätať si jednoduché slová a vety na známe témy,

- prečítať a porozumieť jednoduchým pokynom k práci na vyučovacej hodine a jednoduchým orientačným pokynom,

- porozumieť hlavnej myšlienke jednoduchého textu na známu tému,

- prečítať a porozumieť veľmi krátkym jednoduchým textom, napr. na plagátoch, pohľadniciach.

**Produktívne činnosti a stratégie**

**Ústny prejav – výkonový štandard**

**Žiak na konci tretieho ročníka dokáže:**

- pýtať sa jednoduché otázky z oblasti jeho každodenného života a osobných záujmov,

- odpovedať na jednoduché otázky z oblasti jeho každodenného života a osobných záujmov, napr. o sebe, o svojej rodine, o kamarátoch.

**Žiak na konci štvrtého ročníka dokáže:**

- pýtať sa jednoduché otázky z oblasti jeho každodenného života a osobných záujmov,

- odpovedať na jednoduché otázky z oblasti jeho každodenného života a osobných záujmov, napr. o sebe, o svojej rodine, o kamarátoch,

- porozumieť a riadiť sa krátkymi a jednoduchými pokynmi,

- používať čísla, základné číslovky, údaje o čase,

- porozumieť časovým údajom v rámci denného režimu, týždňa, mesiaca a roka,

- jednoduchým spôsobom opísať seba, svoj domov, školu, spolužiakov,

- dohovoriť sa jednoduchým spôsobom s partnerom v krátkom dialógu na známe témy.

**Písomný prejav – výkonový štandard**

Písanie sa začína nacvičovať pomocou aktivít, v ktorých žiak odpisuje alebo dopĺňa písmená, slová, neskôr krátke vety, pričom má k dispozícii správny vzor.

**Žiak na konci tretieho ročníka dokáže:**

- správne napísať všetky písmená abecedy,

- správne odpísať slová, krátke vety.

**Žiak na konci štvrtého ročníka dokáže:**

- správne napísať všetky písmená abecedy,

- správne odpísať slová, krátke vety,

- napísať vlastné meno, adresu, vek,

- napísať krátky pozdrav a pohľadnicu.

**Prehľad kompetencií a funkcií jazyka pre úroveň A1 až B2**

Kompetencie a funkcie jazyka stanovené **pre úrovne A1 až B2** uvádza nasledujúca tabuľka. V rámci primárneho vzdelávania sa v cudzích jazykoch rozvíjajú **iba kompetencie a funkcie špecifikované v časti obsahový štandard**, v súlade s výkonovým štandardom v cudzom jazyku pre žiakov mladšieho školského veku.

Každá kompetencia v obsahovom štandarde sa člení na štyri komponenty, ktoré sú všetky súčasťou komunikačnej kompetencie a bez ktorých sa komunikácia nemôže uskutočňovať. V rámci obsahového štandardu jednotlivé kompetencie na seba nenadväzujú, môžu sa navzájom kombinovať a neustále vytvárať nové komunikačné kontexty.

Tabuľka uvádza prehľad kompetencií a funkcií stanovených pre úrovne A1 až B2.

Kompetencie a funkcie **relevantné pre primárne vzdelávanie** sú **zvýraznené**.

|  |  |
| --- | --- |
| **Kompetencie** | **Funkcie** |
| 1. Nadviazať kontakt v súlade s komunikačnou situáciou | Upútať pozornosť  Pozdraviť  Odpovedať na pozdrav  Poďakovať sa a vyjadriť uznanie  Rozlúčiť sa |
| 2. Vypočuť si a podať informácie | Informovať sa  Potvrdiť a trvať na niečom  Začleniť informáciu  Odpovedať na požiadavky |
| 3. Vybrať si z ponúkaných možností | Identifikovať  Opísať  Potvrdiť/Odmietnuť  Opraviť |
| 4. Vyjadriť názor | Vyjadriť názor  Vyjadriť súhlas  Vyjadriť nesúhlas  Vyjadriť presvedčenie  Vyjadriť vzdor  Protestovať  Vyjadriť stupne istoty |
| 5. Vyjadriť vôľu | Vyjadriť želania  Vyjadriť plány |
| 6. Vyjadriť schopnosť | Vyjadriť vedomosti  Vyjadriť neznalosť  Vyjadriť schopnosť vykonať nejakú činnosť |
| 7. Vyjadriť pocity | Vyjadriť radosť, šťastie, uspokojenie  Vyjadriť smútok, skľúčenosť  Vyjadriť súcit  Vyjadriť fyzickú bolesť  Utešiť, podporiť, dodať odvahu |
| 8. Vyjadriť očakávania a reagovať na ne | Vyjadriť nádej  Vyjadriť sklamanie  Vyjadriť strach, znepokojenie, úzkosť  Ubezpečiť  Vyjadriť úľavu  Vyjadriť spokojnosť  Vyjadriť nespokojnosť, posťažovať sa  Zistiť spokojnosť/nespokojnosť |
| 9. Predstaviť záľuby a vkus | Vyjadriť, čo mám rád, čo sa mi páči, čo uznávam  Vyjadriť, že niekoho/niečo nemám rád  Vyjadriť, čo uprednostňujem |
| 10. Reagovať vo vyhrotenej situácii | Vyjadriť hnev, zlú náladu  Reagovať na hnev, zlú náladu niekoho iného |
| 11. Stanoviť, oznámiť a zaujať postoj k pravidlám alebo povinnostiam | Vyjadriť príkaz/zákaz  Vyjadriť morálnu alebo sociálnu normu  Žiadať o povolenie a súhlas  Dať súhlas  Odmietnuť  Zakázať  Reagovať na zákaz  Sľúbiť |
| 12. Reagovať na porušenie pravidiel alebo nesplnenie povinností | Obviniť(sa), priznať (sa)  Ospravedlniť (sa)  Odmietnuť/Poprieť obvinenie  Vyčítať/Kritizovať |
| 13. Reagovať na príbeh alebo udalosť | Vyjadriť záujem o niečo  Vyjadriť záujem o to, čo niekto rozpráva  Vyjadriť prekvapenie  Vyjadriť, že ma niekto/niečo neprekvapil/-lo  Vyjadriť nezáujem |
| 14. Dať ponuku a reagovať na ňu | Žiadať niekoho o niečo  Odpovedať na žiadosť  Navrhnúť niekomu, aby niečo urobil  Navrhnúť niekomu, aby sme spoločne niečo urobili  Ponúknuť pomoc  Navrhnúť, že niečo požičiam/darujem  Odpovedať na návrh |
| 15. Reagovať na niečo, čo sa má udiať v budúcnosti | Varovať pred niekým/niečím  Poradiť  Povzbudiť  Vyjadriť želanie |
| 16. Reagovať na niečo, čo sa udialo v minulosti | Spomenúť si na niečo/niekoho  Vyjadriť, že som na niečo/niekoho zabudol  Pripomenúť niekomu niečo  Kondolovať  Blahoželať |
| 17. Reagovať pri prvom stretnutí | Predstaviť niekoho  Predstaviť sa  Reagovať na predstavenie niekoho  Privítať |
| 18. Korešpondovať | Začať list  Rozvinúť obsah listu  Ukončiť list |
| 19. Telefonovať | Začať rozhovor  Udržiavať rozhovor  Ukončiť rozhovor |
| 20. Komunikovať | Začať rozhovor  Ujať sa slova v rozhovore  Vypýtať si slovo  Vrátiť sa k nedopovedanému, keď ma prerušili  Zabrániť niekomu v rozhovore |
| 21. Vypracovať štruktúrovanú prezentáciu | Uviesť tému, hlavnú myšlienku  Oboznámiť s obsahom a osnovou  Rozviesť tému a hlavnú myšlienku  Prejsť z jedného bodu na iný  Ukončiť výklad |
| 22. Doplniť štruktúrovanú prezentáciu | Zdôrazniť, dať do pozornosti  Odbočiť od témy  Vrátiť sa k pôvodnej téme  Uviesť príklad  Citovať  Parafrázovať |
| 23. Zúčastniť sa diskusie/ Argumentovať | Navrhnúť novú tému/bod diskusie  Odmietnuť diskutovať na ponúkanú tému/bod diskusie  Vrátiť sa k téme/k bodu diskusie |
| 24. Uistiť sa, že slová/ výklad/argument boli pochopené | Uistiť sa, že účastník komunikácie pochopil moje vyjadrenia  Uistiť sa, že som dobre pochopil to, čo bolo povedané  Požiadať o pomoc pri vyjadrení slova/ slovného spojenia  Nahradiť zabudnuté/neznáme slovo  Hľadať slovo/slovné spojenie  Opraviť sa, vrátiť sa k rozhovoru |
| 25. Porozprávať príbeh | Rozprávať  Začať príbeh, historku, anekdotu  Zhrnúť |

**Obsahový štandard**

Obsahový štandard pozostáva z kompetencií, ktoré sú bližšie špecifikované funkciami jazyka. Všetky vymedzené kompetencie a funkcie jazyka sú povinnou súčasťou obsahového štandardu. Obsahový štandard je vymedzený pre tretí a štvrtý ročník. Navrhované delenie do ročníkov je iba odporúčané, nie povinné. Obsahový štandard pre oba ročníky spoločne vymedzuje záväzné požiadavky pre komunikačnú úroveň A 1.1+. Kompetencie stanovené pre tretí ročník žiak využíva pri ďalšom rozvíjaní komunikačnej kompetencie vo vyššom ročníku bez toho, aby boli duplicitne uvádzané v obsahovom štandarde pre 4. ročník ZŠ.

Jednotlivé kompetencie a funkcie jazyka v rámci ročníka sa môžu kombinovať a rozvíjať v ľubovoľnom poradí. Ďalšou povinnou súčasťou obsahového štandardu je Jazyková dimenzia, ktorá je špecifikovaná príkladmi použitia daného javu v časti Interakčné schémy. Javy, ktoré si žiak osvojil pri určitej kompetencii, používa aj v rámci iných kompetencií vymedzených v tomto obsahovom štandarde.

**Obsahový štandard – 3. ročník**

**COMPETENCE 1: « RELATING WITH OTHERS IN A COMMUNICATIVE SITUATION »**

**Kompetencia č.1: Nadviazať kontakt v súlade s komunikačnou situáciou « »**

|  |  |  |  |
| --- | --- | --- | --- |
| **Kompetencie** | **Funkcie** | **Interakčné schémy** | **Jazyková dimenzia** |
| |  | | --- | | **Relating with others in a communicative situation**  *Nadviazať kontakt v súlade s komunikačnou situáciou* | | Greeting sb  *Pozdraviť* | Hello./Hi.  Good morning. I am Jim.  Good afternoon.  Good evening. | Časovanie pomocného slovesa *to be* v jednotnom čísle v jednoduchom prítomnom čase. |
| Expressing thanks and appreciation  *Poďakovať sa a vyjadriť uznanie* | Thank you./Thanks.  That´s ok. |
| Parting  *Rozlúčiť sa* | Good night.  Goodbye./Bye-bye./Bye. |

**COMPETENCE 2: « LISTENING TO AND GIVING INFORMATION »**

**Kompetencia č. 2: Vypočuť si a podať informácie « »**

|  |  |  |  |
| --- | --- | --- | --- |
| **Kompetencie** | **Funkcie** | **Interakčné schémy** | **Jazyková dimenzia** |
| |  | | --- | | **Listening to and giving information**  *Vypočuť si*  *a podať informácie* | | Asking for information  *Informovať sa* | Are you a pupil?  Is she your friend?  Where´s my pen?  Who is that?  What is it?  There´s a school. | Časovanie pomocného slovesa *to be* v jednotnom čísle v jednoduchom prítomnom čase, tvorba otázky, záporu.  Väzba *there is/there are –* oznamovacia veta, otázka, zápor.  Opytovacie zámená *who, what, where, how.*  Základné privlastňovacie zámen*my, your.* |

**COMPETENCE 3: « CHOOSING FROM GIVEN OPTIONS »**

**Kompetencia č. 3: Vybrať si z ponúkaných možností «»**

|  |  |  |  |
| --- | --- | --- | --- |
| **Kompetencie** | **Funkcie** | **Interakčné schémy** | **Jazyková dimenzia** |
| |  | | --- | | **Choosing from**  **given options**  *Vybrať si*  *z ponúkaných možností* | | Identifying  *Identifikovať* | I have a blue sweater.  The red pen is on the table.  I´m nine years old.  I´ve got my bike here. | Abeceda  Predložky určujúce miesto *on, in, at.*  Základné číslovky 0-10.  Prídavné mená.  Časovanie slovesa *have got* v jednotnom a množnom čísle v oznamovacej vete, otázka a zápor.  Príslovky miesta *here, there.* |

**COMPETENCE 4: « EXPRESSING AN OPINION »**

**Kompetencia č. 4: Vyjadriť názor « »**

|  |  |  |  |
| --- | --- | --- | --- |
| **Kompetencie** | **Funkcie** | **Interakčné schémy** | **Jazyková dimenzia** |
| |  | | --- | | **Expressing an opinion**    *Vyjadriť názor* | |  | | Expressing an opinion    *Vyjadriť názor* | She´s a nice girl.  This is a good book.  These flowers are beautiful. | Ukazovacie zámená *this/these, that/those.*  Jednotné a množné číslo pravidelných podstatných mien.  Časovanie pomocného slovesa *to be* v množnom čísle v jednoduchom prítomnom čase, tvorba otázky, záporu. |

**COMPETENCE 5: « EXPRESSING WILLINGNESS »**

**Kompetencia č. 5 « Vyjadriť vôľu »**

|  |  |  |  |
| --- | --- | --- | --- |
| **Kompetencie** | **Funkcie** | **Interakčné schémy** | **Jazyková dimenzia** |
| **Expressing willingness**    *Vyjadriť vôľu* | Expressing wishes  *Vyjadriť želania* | I want a dog.  He wants a toy. | Jednoduchý prítomný čas základných plnovýznamových slovies v jednotnom čísle v oznamovacej vete.  Osobné zámená *I, you, he, she, it*. |

**COMPETENCE 6: « EXPRESSING ABILITY »**

**Kompetencia č. 6: « Vyjadriť schopnosť »**

|  |  |  |  |
| --- | --- | --- | --- |
| **Kompetencie** | **Funkcie** | **Interakčné schémy** | **Jazyková dimenzia** |
| **Expressing ability**  *Vyjadriť schopnosť* | Expressing ability to do sth  *Vyjadriť schopnosť vykonať nejakú činnosť* | I can swim.  Can you speak English?  I can´t play the piano. | Časovanie modálneho slovesa *can* v prítomnom čase, tvorba otázky, záporu. |

**Obsahový štandard – 4. ročník**

**COMPETENCE 3: « CHOOSING FROM GIVEN OPTIONS »**

**Kompetencia č. 3: Vybrať si z ponúkaných možností «»**

|  |  |  |  |
| --- | --- | --- | --- |
| **Kompetencie** | **Funkcie** | **Interakčné schémy** | **Jazyková dimenzia** |
| **Choosing from given options**  *Vybrať si*  *z ponúkaných možností* | Describing  *Opísať* | The house is next to the cinema.  My pencil is new.  We have got 26 books. | Neurčitý a určitý člen.  Predložky určujúce smer a miesto *between, next to, from.*  Základné číslovky 10-30.  Časovanie slovesa *have got* v oznamovacej vete, tvorba otázky a záporu. |

**COMPETENCE 7: « EXPRESSING FEELINGS »**

**Kompetencia č. 7: « Vyjadriť pocity »**

|  |  |  |  |
| --- | --- | --- | --- |
| **Kompetencie** | **Funkcie** | **Interakčné schémy** | **Jazyková dimenzia** |
| **Expressing feelings**  *Vyjadriť pocity* | Expressing joy, happiness, satisfaction  *Vyjadriť radosť, šťastie, uspokojenie* | She´s nice and clever.  It´s perfect. | Skrátené tvary pomocných slovies *to be, have got.*  Spojky and, but, or.  Príslovky času *now, today*. |
| Expressing sadness, dejection  *Vyjadriť smútok, skľúčenosť* | I´m sad today.  They aren´t happy.  It isn´t nice. |

**COMPETENCE 9: « EXPRESSING INTERESTS AND TASTES »**

**Kompetencia č. 9: « Predstaviť záľuby a vkus »**

|  |  |  |  |
| --- | --- | --- | --- |
| **Kompetencie** | **Funkcie** | **Interakčné schémy** | **Jazyková dimenzia** |
| **Expressing interests and tastes**  *Predstaviť záľuby a vkus* | Expressing likes and respects  *Vyjadriť, čo mám rád, čo sa mi páči, čo uznávam* | I love/like English.  I´m watching TV now.  Does your brother like football? | Jednoduchý prítomný čas základných plnovýznamo-  vých slovies, tvorba otázky a záporu.    Prítomný priebehový čas, tvorba otázky a záporu. |
| Expressing dislikes about sb/sth  *Vyjadriť, že niekoho/ niečo nemám rád* | I don´t like cakes.  He doesn´t like computer games. |

**COMPETENCE 11: « SETTING, STATING, TAKING A STANCE TOWARDS RULES AND OBLIGATIONS »**

**Kompetencia č. 11: « Stanoviť, oznámiť a zaujať postoj k pravidlám alebo povinnostiam »**

|  |  |  |  |
| --- | --- | --- | --- |
| **Kompetencie** | **Funkcie** | **Interakčné schémy** | **Jazyková dimenzia** |
| **Setting, stating, taking**  **a stance towards rules and obligations**  *Stanoviť, oznámiť a zaujať postoj*  *k pravidlám alebo povinnostiam* | Expressing a command/prohibition  *Vyjadriť príkaz/zákaz* | Open/Close the door.  Don´t run/talk.  Sit down/Stand up.  Listen. Read. Sing. Come here.  Turn right. | Rozkazovací spôsob. |

**COMPETENCE 14: « MAKING AND RESPONDING TO AN OFFER »**

**Kompetencia č. 14: « Dať ponuku a reagovať na ňu »**

|  |  |  |  |
| --- | --- | --- | --- |
| **Kompetencie** | **Funkcie** | **Interakčné schémy** | **Jazyková dimenzia** |
| **Making and responding to an offer**  *Dať ponuku a reagovať*  *na ňu* | Asking sb for sth  *Žiadať niekoho o niečo* | Give me your exercise book, please.  Can I go to the toilet, please? | Osobné zámená.    Sloveso *can* v žiadosti.  Spojenie *let´s + sloveso.*    Predložka *for*. |
| Responding to a request  *Odpovedať na žiadosť* | Yes. Ok.  No, sorry. |
| Suggesting sb do sth  *Navrhnúť niekomu, aby niečo urobil* | Can you visit me today? |
| Suggesting sb do sth together  *Navrhnúť niekomu, aby sme spoločne niečo urobili* | Let´s play. |
| Offering help  *Ponúknuť pomoc* | Can I help you? |
| Responding to a suggestion *Odpovedať na návrh* | Ok. Yes, please.  Thanks.  No, thank you.  These flowers are for you. |

**COMPETENCE 17: « REACTING AT THE FIRST MEETING »**

**Kompetencia č. 17: « Reagovať pri prvom stretnutí »**

|  |  |  |  |
| --- | --- | --- | --- |
| **Kompetencie** | **Funkcie** | **Interakčné schémy** | **Jazyková dimenzia** |
| **Reacting at the first meeting**    *Reagovať pri prvom stretnutí* | Introducing sb *Predstaviť niekoho* | This is my friend Jane.  She´s from England.  They work in a hospital.  My mother´s name is Mia.  She´s my sister. I´ve got one sister and two brothers. | Privlastňovací pád.  Základné privlastňovacie zámená.  Jednoduchý prítomný a priebehový čas, tvorba otázky a záporu.  Spojka *with.* |
| Introducing oneself  *Predstaviť sa* | My name is Tina Jones.  I´m from Slovakia. I come from Slovakia.  I live in a small town. |
| Responding to an introduction  *Reagovať na predstavenie niekoho* | Hello. I´m Jane.  How are you?  Fine, thanks. And you? |
| Welcoming  *Privítať* | Welcome.  Come in. We can play with our toys together. |

**COMPETENCE 19: « MAKING A PHONE CALL »**

**Kompetencia č. 19: « Telefonovať »**

|  |  |  |  |
| --- | --- | --- | --- |
| **Kompetencie** | **Funkcie** | **Interakčné schémy** | **Jazyková dimenzia** |
| **Making a phone call**  *Telefonovať* | Beginning a phone call  *Začať rozhovor* | Hello. 235689.  This is Peter.  Peter, here.  Can you spell your name?  Peter speaking.  Is Jo there, please?  When have we got the tennis match? | Opytovacie zámeno *when.*  Predložky času *on, in, at.* |
| Ending a phone call  *Ukončiť rozhovor* | See you at school. Bye.  Goodbye. |

**Tematické okruhy**

Predložený dokument stanovuje základné tematické okruhy, ku ktorým boli pričlenené podtémy bližšie špecifikujúce tematické okruhy. Tematické okruhy a podtémy sú v zásade spoločné pre všetky cudzie jazyky, ktoré sa vyučujú na našich školách. Slovná zásoba má istú tematickú príslušnosť, ktorá sa prirodzene vo viacerých komunikačných témach prelína. Naplnenie každého tematického okruhu konkrétnou slovnou zásobou sa odvíja od používaných materiálno-didaktických prostriedkov a korešponduje s rozvíjanými kompetenciami, ktoré sú stanovené v obsahovom štandarde.

**Uvedené tematické okruhy sú odporúčané, nie povinné.**

**Rodina a spoločnosť**

Osobné údaje

Rodina - vzťahy v rodine

**Náš domov**

Môj dom/byt

Domov a jeho okolie

**Ľudské telo,**

**starostlivosť o zdravie**

Ľudské telo

Fyzické charakteristiky

**Človek na cestách**

Dopravné prostriedky

**Vzdelávanie**

Škola a jej zariadenie

Učebné predmety

**Človek a príroda**

Zvieratá

Počasie

Rastliny

**Voľný čas a záľuby**

Záľuby

**Výživa a zdravie**

Zdravé stravovanie

Jedlá

**Uprostred multikultúrnej spoločnosti**

Cudzie jazyky

Rodinné sviatky

Zbližovanie kultúr

**Odievanie a móda**

Základné druhy oblečenia

**Šport nám, my športu**

Druhy športu: zimné a letné, individuálne a kolektívne

**Obchody**

Obchody a nakupovanie

**Krajiny, mestá a miesta**

Moja krajina a moje mesto

**Vzory**

Dieťa a jeho vzory

**OSNOVA**

Kompetencie, komunikačné jazykové činnosti a stratégie, gramatiku ako i lexiku pre danú úroveň si žiak osvojuje a rozvíja prostredníctvom tematických okruhov určených pre jednotlivé úrovne osvojenia jazyka.

**3. ročník 3 h/ týždeň (99 h)**

|  |  |  |  |
| --- | --- | --- | --- |
| **Tematický celok /časová dotácia/** | | | |
| **Kompetencie- obsahový štandard** | **Jazyková dimenzia/ Gramatika** | **Výkonový štandard** | **Prier. témy** |
| **ČLOVEK V SPOLOČNOSTI /8/** (Úvodná lekcia) | | | |
| 1.Nadviazať kontakt v súlade  s komunikačnou situáciou  2.Vypočuť si a podať informácie  3.Vybrať si z ponúknutých možností  17. Reagovať pri prvom stretnutí | Základné číslovky 0-10.  Základné pozdravy.  Prídavné mená- farby.  Dni v týždni.  Opytovacie zámená *who, what, how, where.* | Počúvanie s porozumením.  Čítanie s porozumením.  Písomný prejav.  Ústny prejav- monológ, dialóg. | MUV  OSR |
| **ŠKOLA A JEJ ZARIADENIE /6/** (1.lekcia) | | | |
| 2.Vypočuť si a podať informácie  5. Vyjadriť vôľu | Základné otázky a odpovede.  Časovanie pomocného slovesa *to be* v jednotnom čísle v jednoduchom prítomnom čase.  Osobné zámená *I,you, he, she, it.*  Abeceda –a,b,c,d. | Počúvanie s porozumením.  Čítanie s porozumením.  Písomný prejav.  Ústny prejav- monológ, dialóg. | MUV |
| **NÁŠ DOMOV /6/** (2.lekcia) | | | |
| 2.Vypočuť si a podať informácie  3.Vybrať si z ponúknutých možností  4.Vyjadriť názor  5. Vyjadriť vôľu | Základné privlastňovacie zámená *my, your.*  Opytovacie zámená *who, what, how.*  Časovanie pomocného slovesa to be v jednotnom čísle v jednoduchom prítomnom čase- tvorba otázky, odpovede.  Vyjdriť želanie pomocou slovesa want.  Príslovky miesta here, there  Abeceda – e,f,g,h. | Počúvanie s porozumením  Čítanie s porozumením  Písomný prejav  Ústny prejav | MUV  OSR |
| **ĽUDSKÉ TELO /5/** (3.lekcia) | | | |
| 2.Vypočuť si a podať informácie  3.Vybrať si z ponúknutých možností  4.Vyjadriť názor | Ukazovacie zámená *this/these, that/those.*  Jednotné a množné číslo pravidelných podstatných mien.  Abeceda – i,j,k,l. | Počúvanie s porozumením  Čítanie s porozumením  Písomný prejav  Ústny prejav | MUV |
| **VZŤAHY V RODINE /5/** (4. lekcia) | | | |
| 2.Vypočuť si a podať informácie  3.Vybrať si z ponúknutých možností  7. Vyjadriť pocity  17. Reagovať pri prvom stretnutí | Skrátené tvary slovesa to be.  Časovanie pomocného slovesa to be v jednotnom čísle v jednoduchom prítomnom čase- tvorba otázky, odpovede.  Spojky and, but, or.  Abeceda- m,n,o,p. | Počúvanie s porozumením  Čítanie s porozumením  Písomný prejav  Ústny prejav- monológ, dialóg | MUV  OSR |
| **DOMOV A JEHO OKOLIE /5/** (5. lekcia) | | |  |
| 2.Vypočuť si a podať informácie  3.Vybrať si z ponúknutých možností | Opytovacie zámeno *what,where*.  Predložky určujúce miesto on, in, at.  Abeceda- q,r,s,t,u. | Počúvanie s porozumením  Čítanie s porozumením  Písomný prejav  Ústny prejav | MUV |
| **VZŤAHY V RODINE /5/** (6. lekcia) | | | |
| 2.Vypočuť si a podať informácie  3.Vybrať si z ponúknutých možností  17. Reagovať pri prvom stretnutí | Privlastňovací pád- privlastňovanie pomocou -´s.  Opytovacie zámená *who, what, how, where.*  Abeceda v,w,x,y,z. | Počúvanie s porozumením  Čítanie s porozumením  Písomný prejav  Ústny prejav | MUV  OSR |
| **ODIEVANIE A MÓDA /6/** (7.lekcia) | | | |
| 2.Vypočuť si a podať informácie  3.Vybrať si z ponúknutých možností  4. Vyjadriť názor  17. Reagovať pri prvom stretnutí | Abeceda.  Základné privlastňovacie zámená (his, her).  Časovanie slovesa to be v množnom čísle v jednoduchom prítomnom čase. | Počúvanie s porozumením  Čítanie s porozumením  Písomný prejav  Ústny prejav | MUV |
| **NÁŠ DOMOV /5/** (8. lekcia) | | | |
| 2.Vypočuť si a podať informácie  3.Vybrať si z ponúknutých možností  4. Vyjadriť názor | Opytovacie zámená *who, what, how, where.*  Časovanie slovesa to be v jednotnom a množnom čísle v jednoduchom prítomnom čase.- tvorba otázky a odpovede.  Príslovky miesta here, there. | Počúvanie s porozumením  Čítanie s porozumením  Písomný prejav  Ústny prejav | MUV  OSR |
| **VÝŽIVA A ZDRAVIE /5/** (9. lekcia) | | | |
| 3.Vybrať si z ponúknutých možností  7. Vyjadriť pocity | Časovanie slovesa have got v jednotnom a množnom čísle- kladné a záporné tvary.  Skrátené tvary slovesa have got. | Počúvanie s porozumením  Čítanie s porozumením  Písomný prejav  Ústny prejav | MUV  OSR |
| **VOĽNÝ ČAS A ZÁĽUBY /5/** (10. lekcia) | | | |
| 3.Vybrať si z ponúknutých možností | Časovanie slovesa have got v jednotnom a množnom čísle. | Počúvanie s porozumením  Čítanie s porozumením  Písomný prejav  Ústny prejav | MUV |
| **ČLOVEK A PRÍRODA /5/** (11. lekcia) | | | |
| 2.Vypočuť si a podať informácie  3.Vybrať si z ponúknutých možností  4. Vyjadriť názor  5. Vyjadriť vôľu  9. Predstaviť záľuby a vkus | Časovanie sloves to be.  Jednoduchý prítomný čas základných plnovýznamových slovies v jednotnom čísle- kladné a záporné tvary (sloveso like).  Vyjadriť, čo mám/nemám rád, čo sa mi páči/ nepáči.  Prídavné mená. | Počúvanie s porozumením  Čítanie s porozumením  Písomný prejav  Ústny prejav | MUV  ENV  OSR |
| **VÝŽIVA A ZDRAVIE /5/** (12. lekcia) | | | |
| 2.Vypočuť si a podať informácie  4. Vyjadriť názor  5. Vyjadriť vôľu  9. Predstaviť záľuby a vkus | Jednoduchý prítomný čas základných plnovýznamových slovies v jednotnom čísle- tvorba otázky a odpovede (sloveso like).  Opytovacie zámeno what. | Počúvanie s porozumením  Čítanie s porozumením  Písomný prejav  Ústny prejav | MUV  OSR |
| **NÁŠ DOMOV /5/** (13. lekcia) | | | |
| 2.Vypočuť si a podať informácie  3.Vybrať si z ponúknutých možností  4. Vyjadriť názor | Väzba there is/ there are- kladná a záporná veta, otázka.  Opztovacie zámená where, what.  Číslovky 11-20. | Počúvanie s porozumením  Čítanie s porozumením  Písomný prejav  Ústny prejav | MUV |
| **VOĽNÝ ČAS A ZÁĽUBY /5/** (14. lekcia) | | | |
| 3.Vybrať si z ponúknutých možností  6. Vyjadriť schopnosť | Časovanie modálneho slovesa can v prítomnom čase- kladné a záporné tvary, tvorba otázky a odpovede.  Sloveso have got. | Počúvanie s porozumením  Čítanie s porozumením  Písomný prejav  Ústny prejav | MUV |
| **ČLOVEK NA CESTÁCH /5/** (15. lekcia) | | | |
| 14. Dať ponuku a reagovať na ňu | Navrhnúť niekomu, aby sme spoločne niečo urobili.  Odpovedať na žiadosť, návrh.  Spojenie *let´s* + sloveso. | Počúvanie s porozumením  Čítanie s porozumením  Písomný prejav  Ústny prejav | MUV  DOV  FIG |
| **OPAKOVANIE /10/** | | | |
| Spôsobilosti osvojené v jednotlivých tematických celkoch. | Gramatika, funkcie, jazykové dimenzie osvojené v jednotlivých tematických celkoch. | Počúvanie s porozumením  Čítanie s porozumením  Písomný prejav  Ústny prejav | MUV |
| **UPROSTRED MULTIKULTÚRNEJ SPOLOČNOSTI /3/** | | | |
|  | Sviatky- Vianoce, Veľká noc. | Spoznať rozdiely medzi sviatkami (Vianoce, Veľká noc) na Slovensku a v anglicky hovoriacich krajinách (USA, UK). | MUV  OSR  RTK |

Kompetencie uvedené pri jednotlivých témach zahŕňajú obsahový štandard/ funkcie v súlade s IŠVP pre anglický jazyk (ISCED 1).

V rámci výkonového štandardu si žiaci osvoja primeranú slovnú zásobu, ktorú vedia požívať v ústnom aj písomnom prejave.

V každom tematickom celku sú integrované vyučovacie jednotky zamerané na osvojenie si správnej výslovnosti jednotlivých hlások/skupín hlások.

**4. ročník 99 hodín (3 hod/týždeň)**

|  |  |  |  |
| --- | --- | --- | --- |
| **Tematický celok /časová dotácia/** | | | |
| **Témy**  **Kompetencie- obsahový štandard** | **Jazyková dimenzia/ Gramatika** | **Výkonový štandard** | **Prier. témy** |
| **RODINA A SPOLOČNOSŤ /6/** (Úvodná lekcia) | | | |
| Rodina a spoločnosť  Ľudské telo starostlivosť o zdravie  1.Nadviazať kontakt v súlade  s komunikačnou situáciou  2.Vypočuť si a podať informácie  3.Vybrať si z ponúknutých možností  7. Vyjadriť pocity  17. Reagovať pri prvom stretnutí | Opakovanie učiva z 3. ročníka   * lexika- opis osoby * sloveso byť * predstavenie a pozdravy * rodina a spoločnosť-lexika * farby, čísla | Počúvanie s porozumením.  Čítanie s porozumením.  Písomný prejav.  Ústny prejav- monológ, dialóg. | MUV  OSR |
| **VZDELÁVANIE /5/** (1.lekcia) | | | |
| 2.Vypočuť si a podať informácie  3.Vybrať si z ponúknutých možností  4.Vyjadriť názor | Ukazovacie zámená *this/these, that/those.*  Jednotné a množné číslo pravidelných podstatných mien.  Abeceda.  Príslovky miesta *here, there.*  Prídavné mená. | Počúvanie s porozumením.  Čítanie s porozumením.  Písomný prejav.  Ústny prejav- monológ, dialóg. | MUV |
| **NÁŠ DOMOV /6/** (2.lekcia) | | | |
| 2.Vypočuť si a podať informácie  4.Vyjadriť názor  7. Vyjadriť pocity | Časovanie slovesa *to be* | Počúvanie s porozumením  Čítanie s porozumením  Písomný prejav  Ústny prejav | MUV  OSR |
| **VOĽNÝ ČAS A ZÁĽUBY /5/** (3.lekcia) | | | |
| Voľný čas a záľuby  Človek na cestách  Šport nám, my športu  3.Vybrať si z ponúknutých možností  6. Vyjadriť schopnosť  9. Predstaviť záľuby a vkus  14. Dať ponuku a reagovať na ňu | Časovanie modálneho slovesa *can* v prít. čase, tvorba otázky a odpovede.  Predložky určujúce miesto.  Prídavné mená.  Predložka *for.*  Sloveso *can* v žiadosti.  Určitý a neurčitý člen. | Počúvanie s porozumením  Čítanie s porozumením  Písomný prejav  Ústny prejav | MUV |
| **VÝŽIVA A ZDRAVIE /6/** (4. lekcia) | | | |
| 2.Vypočuť si a podať informácie  3.Vybrať si z ponúknutých možností  4.Vyjadriť názor  7. Vyjadriť pocity | Časovanie slovesa have got.  Základné číslovky 10-30. | Počúvanie s porozumením  Čítanie s porozumením  Písomný prejav  Ústny prejav- monológ, dialóg | MUV  OSR |
| **VZDELÁVANIE /5/**  (5. lekcia) | | |  |
| 2.Vypočuť si a podať informácie  3.Vybrať si z ponúknutých možností  17. Reagovať pri prvom stretnutí | Opytovacie zámená *who, what, where, how.*  Sloveso *have got*- tvorba otázky a odpovede.  Privlastňovacie zámená *our, their.* | Počúvanie s porozumením  Čítanie s porozumením  Písomný prejav  Ústny prejav | MUV |
| **RODINA A SPOLOČNOSŤ /5/** (6. lekcia) | | | |
| Rodina a spoločnosť  Krajiny, mestá, miesta  2.Vypočuť si a podať informácie  4.Vyjadriť názor  9. Predstaviť záľuby a vkus  14. Dať ponuku a reagovať na ňu  17. Reagovať pri prvom stretnutí | Jednoduchý prítomný čas plnovýznamových slovies- kladné a záporné tvary.  Spojenie let´s + sloveso.  Sloveso can v žiadosti. | Počúvanie s porozumením  Čítanie s porozumením  Písomný prejav  Ústny prejav | MUV  OSR |
| **RODINA A SPOLOČNOSŤ /5/** (7.lekcia) | | | |
| 4. Vyjadriť názor  9. Predstaviť záľuby a vkus  11. Stanoviť, oznámiť a zaujať postoj k pravidlám alebo povinnostiam | Jednoduchý prítomný čas plnovýznamových slovies- tvorba otázky a odpovede. | Počúvanie s porozumením  Čítanie s porozumením  Písomný prejav  Ústny prejav | MUV |
| **RODINA A SOPOČNOSŤ /5/** (8. lekcia) | | | |
| Rodina a spoločnosť  Vzory a ideály  Náš domov  2.Vypočuť si a podať informácie  9. Predstaviť záľuby a vkus  17. Reagovať pri prvom stretnutí  19. Telefonovať | Opytovacie zámená who, what, where, how, when.  Predložky času on, in, at. | Počúvanie s porozumením  Čítanie s porozumením  Písomný prejav  Ústny prejav | MUV  OSR |
| **ČLOVEK NA CESTÁCH /5/** (9. lekcia) | | | |
| Človek na cestách  Krajiny, mestá a miesta.  Vzory a ideály  3.Vybrať si z ponúknutých možností  9. Predstaviť záľuby a vkus  17. Reagovať pri prvom stretnutí | Jednoduchý prítomný čas plnovýznamových slovies- tvorba otázky a odpovede (v 3.osobe jedn.č.) | Počúvanie s porozumením  Čítanie s porozumením  Písomný prejav  Ústny prejav | MUV  OSR |
| **ČLOVEK A PRÍRODA /5/** (10. lekcia) | | | |
| Človek a príroda  Odievanie a móda  3.Vybrať si z ponúknutých možností  4. Vyjadriť názor  7. Vyjadriť pocity  11. Stanoviť, oznámiť a zaujať postoj k pravidlám alebo povinnostiam | Postavenie slov vo vete, slovesá, prídavné mená.  Rozkazovací spôsob.  Príslovky času (*now, today*).  Spojky *but, and, or*. | Počúvanie s porozumením  Čítanie s porozumením  Písomný prejav  Ústny prejav | MUV |
| **ODIEVANIE A MÓDA /6/** (11. lekcia) | | | |
| Odievanie a móda  Človek na cestách  3.Vybrať si z ponúknutých možností  9. Predstaviť záľuby a vkus  17. Reagovať pri prvom stretnutí  19. Telefonovať | Prítomný priebehový čas. | Počúvanie s porozumením  Čítanie s porozumením  Písomný prejav  Ústny prejav | MUV  ENV  OSR |
| **RODINA A SPOLOČNOSŤ /6/** (12. lekcia) | | | |
| Rodina a spoločnosť  Obchody a nakupovanie  2.Vypočuť si a podať informácie  3.Vybrať si z ponúknutých možností  9. Predstaviť záľuby a vkus  17. Reagovať pri prvom stretnutí | Prítomný priebehový čas- tvorba otázky a odpovede. | Počúvanie s porozumením  Čítanie s porozumením  Písomný prejav  Ústny prejav | MUV  OSR |
| **ČLOVEK A PRÍRODA /5/** (13. lekcia) | | | |
| 3.Vybrať si z ponúknutých možností  11. Stanoviť, oznámiť a zaujať postoj k pravidlám alebo povinnostiam  14. Dať ponuku a reagovať na ňu | Prídavné mená- porovnávanie.  Rozkazovací spôsob. | Počúvanie s porozumením  Čítanie s porozumením  Písomný prejav  Ústny prejav | MUV |
| **VOĽNÝ ČAS A ZÁĽUBY /5/** (14. lekcia) | | | |
| 2.Vypočuť si a podať informácie  3.Vybrať si z ponúknutých možností  4. Vyjadriť názor  5. Vyjadriť vôľu  6. Vyjadriť schopnosť  7. Vyjadriť pocity | Prídavné mená. | Počúvanie s porozumením  Čítanie s porozumením  Písomný prejav  Ústny prejav | MUV |
| **VZDELÁVANIE /5/** (15. lekcia) | | | |
| Vzdelávanie  Šport nám, my športu  2.Vypočuť si a podať informácie  5. Vyjadriť vôľu | Číslovky.  Množné číslo.  Neurčité zámená *some, any.* | Počúvanie s porozumením  Čítanie s porozumením  Písomný prejav  Ústny prejav | MUV  DOV |
| **OPAKOVANIE /12/** | | | |
| Spôsobilosti osvojené v jednotlivých tematických celkoch. | Gramatika, funkcie, jazykové dimenzie osvojené v jednotlivých tematických celkoch. | Počúvanie s porozumením  Čítanie s porozumením  Písomný prejav  Ústny prejav | MUV |
| **UPROSTRED MULTIKULTÚRNEJ SPOLOČNOSTI /2/** | | | |
|  | Sviatky- Vianoce, Veľká noc. | Spoznať rozdiely medzi sviatkami (Vianoce, Veľká noc) na Slovensku a v anglicky hovoriacich krajinách (USA, UK). | MUV  OSR |

**Hodnotenie**

V počiatočnej fáze učenia sa cudzieho jazyka v primárnom vzdelávaní má hodnotenie žiakov predovšetkým motivačnú a formatívnu funkciu.

**Obsah hodnotenia**

**Počúvanie s porozumením**: hodnotia sa rôzne čiastkové spôsobilosti - rozlišovanie a porovnávanie hlások, slabík a slov, porovnávanie významu viet na základe ich intonácie.

Úlohy vhodné pre žiakov tohto veku sú také, ktoré im umožňujú demonštrovať pochopenie prostredníctvom neverbálnych prostriedkov (označovanie a spájanie obrázkov, vyfarbovanie, kreslenie).

**Ústny prejav:** úlohy, ktoré sú určené na hodnotenie ústneho prejavu, musia byť realistické, zmysluplné. Výroky žiakov v cudzom jazyku sa nemajú hodnotiť izolovane, ale majú byť vnímané v kontexte situácie. Dôraz sa kladie na splnenie komunikačného zámeru. Osobitnú pozornosť je potrebné venovať správnej výslovnosti a náležitej intonácii.

**Čítanie s porozumením:** hodnotia sa čiastkové spôsobilosti čítania (napr. rozlišovanie a porovnávanie písomnej formy slov, hľadanie konkrétnych slov alebo informácií v texte, čítanie krátkych textov s porozumením).

**Písaný prejav:** úlohy určené na hodnotenie písania by mali odzrkadľovať aktivity v triede. Žiaci odpisujú slová a krátke vety, neskôr aj krátke odseky; nakoniec píšu vlastné vety a krátke odseky. Úlohy musia byť autentické a pre žiakov zaujímavé (napísanie zoznamu potravín, ktoré treba kúpiť, napísať krátke vety o sebe a pod.).

Didaktický test sa bude písať po prebratí každého tematického celku (lekcie) ako i po každom zhrňujúcom opakovaní, ktoré je vždy po troch prebratých lekciách. Hodnotenie písomných testov: 100 - 90% = 1 89 -75% = 2 74 - 50% = 3 49 - 25% = 4 24 - 0% = 5

**Spôsoby hodnotenia**

**Hodnotenie učiteľom: ústnou formou** alebo **písomnou formou**: jeho cieľom je ohodnotiť vedomosti žiaka a jeho spôsobilosti, pomáhať učiteľom aj žiakom monitorovať pokrok žiaka v učení. Forma a obsah hodnotenia by mali reflektovať skúsenosti detí z vyučovania (typy úloh sú žiakom známe z vyučovacieho procesu).

**Hodnotenie spolužiakmi**: má mať motivačnú funkciu, viesť žiakov k väčšej vzájomnej tolerancii a naučiť ich všímať si pozitíva práce spolužiakov, čo môže pozitívne ovplyvniť atmosféru v triede, pretože žiaci sa učia rešpektovať jeden druhého.

**Sebahodnotenie**: rozvíja kognitívne spôsobilosti žiaka, ako je napríklad monitorovanie vlastného pokroku v učení, uvedomovanie si svojich schopností, štýlov učenia a kladenia si vlastných cieľov. Proces hodnotenia prebieha zo začiatku v materinskom jazyku. Medzi najčastejšie metódy sebahodnotenia patria: dotazníky, rozhovory s učiteľom a denníky.

**ZÁVER**

Učebné osnovy sú v súlade so vzdelávacím štandardom IŠVP pre príslušný predmet.

**Poznámka**: Učebné osnovy sú totožné so vzdelávacím štandardom IŠVP pre príslušný predmet.

Výchovno-vzdelávacie ciele a obsah vzdelávania sú v súlade s cieľmi a obsahovým a výkonovým štandardom vzdelávacieho

štandardu pre vyučovací predmet anglický jazyk, schváleného ako súčasť inovovaného ŠVP pre 1. stupeň základnej školy pod

číslom 2015-5129/1758:1-10A0.